МОДЕЛ УГОВОРА
О ПРУЖАЊУ УСЛУГА: ИЗРАДА АКЦИОНОГ ПЛАНА ЗА ОСТВАРИВАЊЕ СТРАТЕГИЈЕ УПРАВЉАЊА МИНЕРАЛНИМ И ДРУГИМ ГЕОЛОШКИМ РЕСУРСИМА РЕПУБЛИКЕ СРБИЈЕ, ЈН-6/26

Овај уговор је закључен између:

РЕПУБЛИКА СРБИЈА
МИНИСТАРСТВО РУДАРСТВА И ЕНЕРГЕТИКЕ, Београд, Немањина 22-26, рачун: 840-1620-21, МБ: 17855182, ПИБ: 108509991 које заступа: Вељко Стаменковић, секретар Министарства рударства и енергетике, по Решењу о преносу овлашћења министра број: 002884210 2025 14820 002 001 020 092 од 13. августа 2025. године (у даљем тексту: Наручилац)
и
назив :_________________________________________________________________________ 
адреса: ________________________________________________________________________
рачун: _________________________ МБ: ________________ ПИБ: ______________________
кога заступа :_____________________________________ директор				
(у даљем тексту: Добављач)	
и				
______________________________________________________________________________ 
______________________________________________________________________________
______________________________________________________________________________
(остали понуђачи из групе понуђача, односно подизвођачи, уколико је примењиво)

УГОВОРНЕ СТРАНЕ КОНСТАТУЈУ:

да је Наручилац у складу са чланом 52. Закона о јавним набавкама („Службени гласник РС”, број 91/19 и 92/23, у даљем тексту: Закон), спровео отворени поступак јавне набавке Израда Акционог плана за остваривање Стратегије управљања минералним и другим геолошким ресурсима Републике Србије, ЈН-6/26 ради закључивања уговора у трајању од 7 (седам) месеци;
· да је Добављач доставио Понуду број _______ од __________ године; 
· да је Наручилац донео Одлуку о додели уговора број ________ од __________ године, у складу са којом се закључује овај уговор између Наручиоца и Добављача.

ПРЕДМЕТ УГОВОРА

Члан 1.
Предмет уговора је пружање услуга израде Акционог плана за период од 2026. до 2029. године за остваривање Стратегије управљања минералним и другим геолошким ресурсима Републике Србије до 2040. године, са пројекцијама до 2050. године са Извештајем о стратешкој процени утицаја Акционог плана за период од 2026. до 2029. године за остваривање Стратегије управљања минералним и другим геолошким ресурсима Републике Србије до 2040. године, са пројекцијама до 2050. године на животну средину у складу са Пројектним задатком из конкурсне документације и Понудом Добављача, који чине саставни део овог Уговора, као и налозима Наручиоца, у складу са прописима, нормативима и стандардима који важе за ову врсту посла, квалитетно уз поштовање професионалних правила струке.  
Добављач се обавезује да, по завршетку процеса усвајања од стране Наручиоца преда финалну верзију Акционог плана уз Извештај о стратешкој процени утицаја Акционог плана за остваривање Стратегије на животну средину, у штампаној форми у три примерка, потписане и оверене од стране Понуђача, као и у електронској форми на српском језику, лекторисанe и певеденe на енглески језик.
Завршетком процеса усвајања аката из става 1. овог члана сматра се дан прихватања финалног Нацрта  Акционог плана, од стране Владе Републике Србије. 

УГОВОРЕНА ВРЕДНОСТ 
Члан 2.
Уговорена вредност услуге из члана 1. овог уговора износи _____________ динара, без ПДВ-а, односно _____________ динара,  са обрачунатим  ПДВ-ом.
Цена је фиксна и не може се мењати.
У укупну уговорену вредност из става 1. овог члана су урачунати сви трошкови које Добављач има у реализацији предметне јавне набавке.

НАЧИН И ДИНАМИКА ПЛАЋАЊА

Члан 3.
Наручилац се обавезује да Добављачу уплати новчана средства за реализацију  услуга дефинисаних у члану 1. овог уговора, следећом динамиком:
· 40% од укупне уговорене цене, по одобрењу радне верзије Нацрта Акционог плана и израде радне верзије Извештаја о стратешкој процени утицаја, од стране Наручиоца; 
· 40% од укупне уговорене цене, по одобрењу финалног Нацрта Акционог плана и финалне верзије Извештаја о стратешкој процени утицаја, од стране Наручиоца;
· 20% од укупне уговорене цене, по усвајању Акционог плана, од стране Владе Републике Србије;
Добављач је сагласан са дефинисаном динамиком плаћања и износима. Код испостављања рачуна по дефинисаним фазама у ставу 1. овог члана, Добављач је у обавези да се позове на број Уговора и да достави Извештај о реализованим активностима за фазу која је завршена. Наручилац се обавезује да рачуне за предметнe услуге плати у року, не дужем од  45 дана, рачунајући од првог наредног дана од дана службеног пријема уредног рачуна и пратеће документације, уз добијену сагласност Наручиоца на достављени Извештај Добављача.
Средства за реализацију овог уговора обезбеђена су Законом о буџету Републике Србије за 2026. годину („Службени гласник РС", бр. 108/25). Плаћање доспелих обавеза насталих у 2026. години, вршиће се до висине одобрених апропријација за ту намену, а у складу са законом којим се уређује буџет за 2026. годину.
За део реализације Уговора који се односи на 2027. годину, реализација Уговора ће зависити од обезбеђења средстава предвиђених законом којим се уређује буџет за 2027. годину. У супротном Уговор престаје да важи, без накнаде штете због немогућности преузимања и плаћања обавеза од стране Наручиоца. 

ОБАВЕЗА ДОБАВЉАЧА СА РОКОВИМА ИЗВРШЕЊА

Члан 4.
Поводом реализације предмета услуга дефинисаног у члану 1. овог уговора Добављач има обавезе да:
1. припреми радну верзију Нацрта Акционог плана, најкасније у року од 35 дана од дана обостраног потписивања Уговора.
1. припреми радну верзију Нацрта Извештаја о стратешкој процени утицаја Акционог плана на животну средину, у року од 45 дана од дана обостраног потписивања Уговора.
1. припреми кориговану верзију Нацрта Акционог плана, усаглашену са коментарима Наручиоца, у року од 5 дана од дана достављања коментара.
1. припреми кориговану верзију Извештаја о стратешкој процени утицаја, у року од 5 дана од дана достављања коментара од стране Наручиоца.
1. учествује у јавним консултацијама и по потреби јавним расправама о Акционом плану и Извештају о стратешкој процени утицаја на животну средину.
1. припреми одговоре на коментаре са јавних консултација и, по потреби, јавних расправа за оба документа, у року од 5 дана од дана достављања коментара.
1. припреми Извештај о спроведеним јавним консултацијама и, по потреби, јавној расправи, у року од 7 дана од дана сагласности Наручиоца на одговоре.
1. припреми Извештај о коментарима заинтересованих органа и организација, у року од 5 дана од дана сагласности Наручиоца на одговоре.
1. припреми кориговане верзије Нацрта Акционог плана и Извештаја о стратешкој процени утицаја, након прихваћених коментара, у року од 5 дана од дана сагласности Наручиоца на одговоре.
1. припреми кориговану верзију Извештаја о стратешкој процени утицаја Акционог плана на животну средину, након прибављеног мишљења министарства надлежног за послове заштите животне средине, уколико их има.
1. припреми Финални нацрт Акционог плана и Извештаја о стратешкој процени утицаја на животну средину, у складу са пројектним задатком, усаглашен и одобрен од стране Наручиоца, најкасније у року од 5 дана од дана достављања прибављених мишљења других републичких органа и организација у поступку усвајања на Влади Републике Србије.

Добављач је у обавези да за реализацију уговорених задатака сам обезбеди све неопходне податке и подлоге, изузев оних чије обезбеђење је обавеза Наручиоца утврђена у члану 5. овог Уговора.
Обавеза Добављача је да именује вођу експертског тима, који је одговоран за организацију рада експерата у тиму на изради Акционог плана, а по потреби и  другим експертима, према инструкцијама Наручиоца.


ОБАВЕЗЕ НАРУЧИОЦА 

Члан 5.
Наручилац има обавезу да у року од 10 дана од дана потписивања овог уговора формира Радну групу, чији ће задатак бити да пружи подршку Наручиоцу у управљању поступком припреме Акционог плана и Извештаја о стратешкој процени утицаја сходно Закону о стратешкој процени утицаја на животну средину. 
Обавеза Наручиоца је да уз подршку Радне групе разматра и даје сагласност на припремљене документе Добављача, дефинисане у члану 1. и члану 4. овог уговора.
Рокови Наручиоца за давање сагласности на реализоване резултате/припремљене документе Добављача дефинисане у члану 4. овог уговора, не смеју бити дужи од 7 (седам) дана од дана званичног достављања материјала од стране Добављача.
Именовани руководилац Радне групе биће и овлашћено лице Наручиоца за комуникацију са Добављачем и организацију састанака са Добављачем и другим учесницима, организацију састанака Радне групе, а у циљу обезбеђења континуираног надзора над реализацијом задатака утврђених Пројектним задатком. Обавеза Наручиоца је да се састанци Радне групе и Добављача организује минимум једном месечно, а по потреби и чешће.
Формирана Радна група биће задужена за подршку Наручиоцу приликом одобравања Извештаја Добављача, припреме документације и одобравања исплата ка Добављачу на начин како је дефинисано у члану 3. овог уговора.
Наручилац ће доставити Добављачу податке неопходне за израду Акционог плана и Извештаја о стратешкој процени утицаја сходно Закону о стратешкој процени утицаја на животну средину, којима располаже и пружити подршку Добављачу у обезбеђењу података и информација којима располажу државне институције и друга предузећа. 

ИЗМЕНА УГОВОРА И ИЗМЕНА РОКОВА ИЗВРШЕЊА ПОЈЕДИНАЧНИХ ОБАВЕЗА

Члан 6.
Током трајања уговора, дефинисани рокови извршења из члана 4. овог уговора, могу се мењати уколико постоје објективни разлози који не зависе од воље уговорних страна и  постигне се сагласност обе уговорне стране, путем размене писмена.  
Рок трајања уговора може се изменити искључиво у писаној форми у виду анекса овог уговора, сагласно одредбама Закона о јавним набавкама којим се регулишу измене уговора.
Под објективним разлозима који могу утицати на фазне рокове извршења дефинисане у члану 4. овог уговора и рок трајања уговора, подразумева се рад и процедуре других државних органа и институција.
У описаним околностима овог члана ниједна уговорна страна не може да тражи накнаду штете.
Дефинисани рокови извршења из члана 4. овог уговора, могу се мењати и у околностима више силе. 

ВИША СИЛА

Члан 7. 
 Уколико после закључења овог уговора наступе околности више силе које доведу до ометања или онемогућавања извршења обавеза дефинисаних Уговором, рокови извршења обавеза ће се продужити за време трајања више силе.
Виша сила подразумева екстремне и ванредне догађаје који се не могу предвидети, који су се догодили без воље и утицаја Уговорних страна и који нису могли бити спречени од стране погођене вишом силом. Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и сл.
Уговорна страна погођена вишом силом, одмах ће у писаној форми обавестити другу страну о настанку непредвиђених околности и доставити одговарајуће доказе. 
 
СРЕДСТВА ФИНАНСИЈСКОГ ОБЕЗБЕЂЕЊА

Члан 8.
Меница за добро извршење посла
Добављач се обавезује да у року од 7 (седам) дана од дана закључења овог уговора, као средство финансијског обезбеђења достави Наручиоцу бланко соло меницу за добро извршење посла, прописно потписану и оверену, са роком доспећа дужим за најмање 30 дана од дана истека важења уговора.
Уз меницу, Добављач је дужан да достави:
· менично овлашћење – писмо у корист Министарства рударства и енергетике да се меницa у износу од 10% од вредности уговора без ПДВ, без сагласности Добављача може поднети на наплату; 
· копију картона депонованих потписа на којем се јасно виде депоновани потписи и печат добављача, који је издат од стране банке коју Добављач наводи у меничном овлашћењу (ДЕПО картон);
· копију образаца оверених потписа лица овлашћених за заступање (ОП образац). Потпис овлашћеног лица на меници и меничном овлашћењу мора бити идентичан са потписом у картону депонованих потписа. У случају промене лица овлашћеног за заступање, менично овлашћење остаје на снази;
· потврду банке о пријему захтева за регистрацију менице (захтев за регистрацију/брисање менице, оверен од стране банке). 

РЕАЛИЗАЦИЈА СРЕДСТВА ФИНАНСИЈСКОГ ОБЕЗБЕЂЕЊА

Члан 9.
Наручилац ће активирати бланко соло меницу у случају неиспуњене обавезе из овог уговора са меничним овлашћењем на износ највише до 10% од укупно уговорене цене, дефинисане у члану 2. овог уговора. 
Меница за добро извршење посла биће враћена на захтев Добављача по истеку рока из става 1. овог члана.
Уколико Добављач не достави меницу сматраће се да је овај уговор раскинут.

УГОВОРНА КАЗНА  

Члан 10.
Уколико Добављач не испуни своје обавезе – услуге у појединачним роковима дефинисаним у члана 4. овог уговора, а под условом да до кашњења није дошло кривицом Наручиоца, нити услед објективних разлога дефинисаних у чланиу 6. овог уговора нити услед дејства више силе, обавезан је да за сваки дан закашњења плати Наручиоцу на име уговорне казне износ од 2‰ дневно од укупне цене не извршене или закаснеле услуге, с тим да укупан износ уговорне казне не може прећи 5% укупне цене услуге из члана 2. став 1. овог уговора. 
Право Наручиоца на наплату уговорне казне не утиче на право Наручиоца да захтева накнаду штете.
         
ОДГОВОРНОСТ ДОБАВЉАЧА ЗА НЕДОСТАТКЕ 

Члан 11.
Добављач се обавезује да услуге из члана 1. и члана 4. овог уговора врши квалитетно и у потпуности према пројектном задатку из конкурсне документације и Понуди.
Наручилац има право да захтева корекцију докумената дефинисаних у члану 4. овог уговора, а које је експертски тим Добављача у обавези да изврши у року од 7 (седам) дана од дана достављања коментара. 
Такође, Добављач је  у обавези да на захтев Наручиоца  достави на увид и додатне извештаје  или информације о степену реализације појединих задатака предметне набавке. 
Ако Добављач не изврши уговорену услугу у року из члана 4. овог уговора, или је изврши неквалитетно, Наручилац је овлашћен да за извршење услуге, или отклањање недостатака ангажује треће лице, на терет Добављача и без његове сагласности.




ИЗВЕШТАЈ О ИЗВРШЕЊУ УСЛУГЕ 

Члан 12.
Добављач преузима потпуну одговорност за квалитет услуге из члана 1. овог уговора и обавезује се да ће пружена услуга одговарати у свему понуди и захтевима из пројектног задатка.
Уговорне стране су дужне да непосредно по закључењу уговора узајамно размене писана обавештења о лицима задуженим за праћење реализације уговора (имена, е-маил и бројеви телефона).
Лица задужена за праћење реализације уговора потписују Извештај о извршењу услуге најкасније у року од 7 дана од дана извршења комплетне услуге.

ПРОМЕНА ПОДАТАКА 

Члан 13.
Добављач је дужан да, без одлагања, писмено обавести Наручиоца о било којој промени у вези са испуњеношћу услова из поступка јавне набавке која наступи током важења уговора, и да је документује на прописан начин.

ПОСЛОВНА ТАЈНА

Члан 14.
Уговорне стране су сагласне да је резултат вршења услуге из члана 1. овог уговора власништво Наручиоца.
Добављач и чланови експертског тима су дужни да са документима који су им дата на коришћење поступају у складу са врстом тајности који ти документи имају (пословна, службена или државна тајна), као и да добијене материјале и документа за потребе реализације услуге из члана 1. овог уговора не може користити  друге сврхе нити давати трећим странама, нити обавештавати јавност о реализацији предметне услуге без сагласности Наручиоца.

ПРЕЛАЗНЕ И ЗАВРШНЕ ОДРЕДБЕ

Члан 15.
За све што није предвиђено овим уговором, примењиваће се одредбе Закона о облигационим односима.

Члан 16.
Потраживања из овог уговора не могу се уступати другим правним или физичким лицима, нити се на њима може успостављати заложно право, односно не могу на било који други начин бити коришћена као средство обезбеђења према трећим лицима.

Члан 17.
Уговор се закључује на период од 7 (седам) месеци, а сматра се закљученим од дана обостраног потписивања овлашћених представника уговорних страна, зависно од тога који је датум каснији.
Свака Уговорна страна може једнострано раскинути овај уговор  у случају када друга страна не испуњава или неблаговремено испуњава своје обавезе преузете овим уговором.
О раскиду Уговора, свака страна је дужна писаним путем обавестити другу страну.
Уговор ће се сматрати раскинутим по протеку рока од 15 дана од дана пријема писаног обавештења о раскиду уговора.
Уколико Наручилац претрпи штету услед неиспуњења уговорних обавеза или задоцњења у њиховом извршењу од стране Добављача, Добављач је дужан да му надокнади штету у целини.
Члан 18.
Све евентуалне спорове који настану из, или поводом овог уговора, стране потписнице ће покушати да реше споразумно.
У супротном, надлежан је Привредни суд у Београду.

Члан 19.
Овај уговор је сачињен у 6 (шест) истоветних примерака, од којих свака страна задржава по 3 (три) примерка.


   ДОБАВЉАЧ                                                                         		НАРУЧИЛАЦ
    ДИРЕКТОР                                                        
_________________                                                                  ______________________	                                                                                      
   (име и презиме)                                                  		     секретар Министарства
								       Вељко Стаменковић
